Hivatalos Lap L 161 , 30/04/2004 o. 0035 - 0043



A Tanács 862/2004/EK rendelete (2004. április 29.) a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a közlekedés területén a 2888/2000/EK európai parlamenti és tanácsi rendelet kiigazításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz történő csatlakozásáról szóló szerződésre [1] (a továbbiakban: csatlakozási szerződés) és különösen annak 2. cikke (3) bekezdésére, tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről és az Európai Unió alapító szerződéseinek kiigazításáról szóló okmányra [2] (a továbbiakban: csatlakozási okmány) és különösen annak 57. cikke (1) bekezdésére, tekintettel a Bizottság ajánlására, mivel: (1) Egyes, 2004. május 1-jét követően hatályban maradó, a csatlakozás következtében kiigazítást igénylő jogszabályokra vonatkozóan a csatlakozási okmány nem rendelkezett a szükséges kiigazításokról, illetve rendelkezett róluk, azonban további kiigazítások váltak szükségessé. E kiigazításokat a csatlakozás előtt el kell fogadni, hogy azok a csatlakozáskor hatályba léphessenek. (2) A csatlakozási okmány 57. cikkének (2) bekezdése szerint a kiigazításokat a Tanács fogadja el minden olyan esetben, amikor az eredeti jogszabályt a Tanács fogadta el, egyedül, illetve az Európai Parlamenttel együttesen. (3) A Svájcban közlekedő nehéz-tehergépjárművek engedélyeinek elosztásáról szóló, 2000. december 18-i 2888/2000/EK európai parlamenti és tanácsi rendeletet [3] megfelelően módosítani kell, ELFOGADTA EZT A RENDELETET: 1. cikk A 2888/2000/EK rendelet mellékletei helyébe a mellékletben meghatározott szöveg lép. 2. cikk Ez a rendelet kizárólag a csatlakozási szerződéssel együtt, annak hatálybalépése napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxemburgban, 2004. április 29-én. a Tanács részéről az elnök M. McDowell [1] HL L 236., 2003.9.23., 17. o. [2] HL L 236., 2003.9.23., 33. o. [3] HL L 336., 2000.12.30., 9. o. -------------------------------------------------- MELLÉKLET " I. MELLÉKLET Táblázat a "teljes terhelésű járművek" számára kiadott engedélyek elosztásáról A Bizottság a következő táblázatnak megfelelően osztja el a "teljes terhelésű járművek" számára kiadott engedélyeket a tagállamok között: Tagállam | % | Belgium | 6,9 | Dánia | 1,4 | Németország | 25 | Görögország | 0,9 | Spanyolország | 2 | Franciaország | 15 | Írország | 0,85 | Olaszország | 24 | Luxemburg | 1,45 | Hollandia | 8,9 | Ausztria | 8 | Portugália | 0,7 | Finnország | 0,8 | Svédország | 0,75 | Egyesült Királyság | 3,35 | Összesen: | 100 | Az elosztandó engedélyek száma 2001-re és 2002-re összesen 300000, 2003-ra, 2004-re pedig 400000. A 2004. január 1-jétől 2004. december 31-ig terjedő időszakra a Bizottság a "teljes terhelésű járművek" számára további 10000 engedélyt oszt el a tagállamok között következő táblázatnak megfelelően: Tagállam | Engedélyek száma | Cseh Köztársaság | 3164 | Észtország | 440 | Ciprus | 66 | Lettország | 132 | Litvánia | 308 | Magyarország | 1934 | Málta | 352 | Lengyelország | 2109 | Szlovénia | 1055 | Szlovákia | 440 | Összesen: | 10000 | II. MELLÉKLET Táblázat a "terheletlen járművek" számára kiadott engedélyek elosztásáról A Bizottság a következő táblázatnak megfelelően osztja el a "terheletlen járművek" számára kiadott engedélyeket a tagállamok között: Évente rendelkezésre álló, "terheletlen járművek" számára kiadott engedélyek száma Tagállam | 2001-2004 | Belgium | 14067 | Dánia | 1310 | Németország | 50612 | Görögország | 5285 | Spanyolország | 1500 | Franciaország | 16126 | Írország | 220 | Olaszország | 93012 | Luxemburg | 3130 | Hollandia | 21517 | Ausztria | 2183 | Portugália | 192 | Finnország | 867 | Svédország | 381 | Egyesült Királyság | 9598 | Összesen: | 220000 | A 2004. január 1-jétől 2004. december 31-ig terjedő időszakra a Bizottság a "terheletlen járművek" számára további 5500 engedélyt oszt el a tagállamok között következő táblázatnak megfelelően: Tagállam | Engedélyek száma | Cseh Köztársaság | 1741 | Észtország | 242 | Ciprus | 36 | Lettország | 73 | Litvánia | 169 | Magyarország | 1064 | Málta | 193 | Lengyelország | 1160 | Szlovénia | 580 | Szlovákia | 242 | Összesen: | 5500 | III. MELLÉKLET Az engedélyek elosztásának meghatározására vonatkozó módszer Az I. és II. mellékletben meghatározott engedélyek elosztása a következő módszeren alapul: 1. A 15 tagú közösség tagállamai A "teljes terhelésű járművek" számára kiadott engedélyek Kezdetben minden tagállam 1500 engedélyt kap. Ezután a fennmaradó engedélyeket - a kétoldalú forgalomhoz és az átmenő forgalomhoz kapcsolódó kritériumok alapján - egyenlő részben osztják el. Ezt az eredményt az egyes tagállamok egyedi földrajzi elhelyezkedésének figyelembevétele érdekében kissé kiigazítják. Kétoldalú forgalom Az engedélyek elosztása az egyes tagállamok Svájcba irányuló és Svájcból kiinduló kétoldalú forgalmából való részesedése alapján történik. Átmenő forgalom Az egyes tagállamoknak kiosztandó engedélyek száma arányos az érintett tagállamban nyilvántartásba vett nehéz-tehergépjárművek által az észak-dél és dél-észak irányban az Alpokat átszelő közúti forgalomban megtett elterelt kilométerek összes számával, amely a jelenlegi svájci súlykorlátozásokra vezethető vissza. A forgalomelterelés következtében megtett kilométereket az Alpokon áthaladó utak tényleges hosszának és a Svájcon történő áthaladás legrövidebb hosszának különbözeteként számítják ki. A Svájcon át megtett kilométerek számát a határokon történő várakozás és a közúti forgalmi feltételek figyelembevétele érdekében 60 kilométer hozzáadásával igazítják ki. Azon tagállamok esetében, ahol a fent említett számítási módszer 200-nál kisebb összeget eredményez, a kiosztandó engedélyek számát 200 engedélyben állapítják meg. A "terheletlen járművek" számára kiadott engedélyek A "terheletlen járművek" számára kiadott engedélyeket annak alapján osztják ki, hogy a tagállamokban nyilvántartásba vett járművek milyen arányban részesednek a Svájcon áthaladó, 7,5 és 28 tonna közötti össztömegű járművek átmenő forgalmából. 2. Új tagállamok A "teljes terhelésű járművek" számára kiadott engedélyek Azon tagállamok, amelyek Svájccal kétoldalú megállapodást kötöttek (a Cseh Köztársaság, Észtország, Lettország, Litvánia, Magyarország, Lengyelország és Szlovénia), legalább olyan számú engedélyt kapnak, amelyet a kétoldalú megállapodás alapján a 2004. május 1-jétől 2004. december 31-ig terjedő időszakra kapnának, ha ezen egyezmények 2004-ben hatályban maradtak volna. Ciprus, Málta és Szlovákia részére az engedélyek elosztása az egyes tagállamoknak 2002-ben a Svájcba irányuló és Svájcból kiinduló, illetve azon átmenő forgalomból való részesedése alapján történik. Az engedélyek fennmaradó része a tíz új tagállam között arányossági alapon kerül elosztásra. A "terheletlen járművek" számára kiadott engedélyek Mivel a Közösségben a "terheletlen járművek" számára kiadott engedélyek száma 5500, amely a "teljes terhelésű járművek" számára kiadott engedélyek számának 55 %-a, a "terheletlen járművek" számára kiadott engedélyek elosztása ezen arány alapján történik. " --------------------------------------------------